Polhoranka

Polhoranka je riečka na hornej Orave, preteká územím okresu Námestovo. Pôvodne bola ľavostranným prítokom Bielej Oravy, v súčasnosti sa vlieva do Oravskej priehrady. Má dĺžku  a je tokom IV. rádu. Je to najsevernejšie prameniaca rieka na Slovensku.

 Prameň 
Pramení v Oravských Beskydách, na východnom svahu vrchu Beskydok (), v blízkosti najsevernejšie položeného bodu územia Slovenska, na slovensko-poľskej štátnej hranici, v nadmorskej výške cca 

 Opis toku 
V pramennej oblasti tečie najprv na juh, následne sa stáča západojuhozápadným smerom, zľava priberá Priehybský potok a sprava prítok () zo západného svahu Beskydku. Potom sa stáča na juhozápad, priberá Hlásnu rieku zľava pri horárni Borsučia. Neskôr sa stáča k juhu, priberá bezmenný prítok sprava (), opäť mení smer toku, najprv na juh a po pribratí pravostrannej Kalužovky na juhovýchod. Vteká do Podbeskydskej brázdy, tečie cez obec Oravská Polhora a tu priberá Dlhú vodu sprava, Šoltýsky potok zľava. Ďalej tečie popri Rabči, pričom sa prelamuje cez Podbeskydskú vrchovinu a priberá Sihelčík a Sihelniansky potok sprava, Soľný potok a Bystrú zľava a tiež potok Za vodou opäť sprava. 

Následne vstupuje do Oravskej kotliny, preteká okrajom obce Zubrohlava, kde z ľavej strany priberá Lazový potok a Skladaný potok, tok sa napriamuje a tečie na juh. Sprava ešte priberá Klinský potok, vytvára oblúk ohnutý na západ a ústi do vodnej nádrže Orava.

 Geomorfologické celky 
Oravské Beskydy, podcelok Polhoranská vrchovina
Podbeskydská brázda
Podbeskydská vrchovina
Oravská kotlina

 Prítoky 
Pravostranné: prítok z lokality Jalovec, prítok () zo západného svahu Beskydku (), Kalužovka, Dlhá voda, Klenskovský potok, Sihelčík, Sihelniansky potok, Stašovský potok, potok Za vodou, Taranovský potok, Zimná voda, Stankovský potok, Črchľový potok, Mlynský potok, Bor, Klinský potok
Ľavostranné: Priehybský potok, Hlásna rieka, Kohútov potok, Šoltýsky potok, Turniansky potok, Taľagová, Gluštíkovský potok, Soľný potok, Bystrá, Michaliakov potok, Sičovský potok, Martinkov potok, Lazový potok, Skladaný potok

 Ústie 
V nadmorskej výške  ústi do vodnej nádrže Orava na katastrálnom území obce Zubrohlava (južne od nej). Pred vybudovaním priehrady Polhoranka ústila do Bielej Oravy na území zaniknutej obce Slanica, východne od Námestova.

 Obce 
Oravská Polhora (intravilán obce leží na ľavom brehu, kým na pravom brehu ležia osady Revúca, Horný mlyn a Dolný mlyn)
Rabča (ťažisková časť intravilánu sa nachádza na ľavom brehu, na opačnom brehu ležia časti Grúň, Za Vodou, Žabinec a Kormanovci)
Zubrohlava (na pravom brehu)

 Referencie 

Kategória:Rieky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v Podbeskydskej brázde
Kategória:Vodné toky v Podbeskydskej vrchovine
Kategória:Vodné toky v Oravskej kotline
Kategória:Vodné toky v okrese Námestovo